b'\n_START_ARTICLE_\n1993 m. Australijos Grand Prix\n_START_PARAGRAPH_\n1993 m. Australijos Grand Prix buvo Formul\xc4\x97s 1 lenktyn\xc4\x97s, rengtos Adelaid\xc4\x97je, 1993 met\xc5\xb3 lapkri\xc4\x8dio 7 dien\xc4\x85. Tai buvo \xc5\xa1e\xc5\xa1ioliktasis bei paskutinis etapas 1993 m. Formul\xc4\x97s 1 sezone._NEWLINE_Ayrton Senna baig\xc4\x97 \xc5\xa1e\xc5\xa1eri\xc5\xb3 met\xc5\xb3 trukm\xc4\x97s karjer\xc4\x85 McLaren komandoje (prie\xc5\xa1 pereinant \xc4\xaf Williams 1994 m.) laim\xc4\x97damas vienintel\xc4\x99 pole pozicij\xc4\x85 sezone ir penkt\xc4\x85j\xc4\x85 pergal\xc4\x99 1993 metais. Tai buvo paskutin\xc4\x97s lenktyn\xc4\x97s, kurias laim\xc4\x97jo Senna. tai buvo paskutin\xc4\x97s lenktyn\xc4\x97s bolidams su aktyvia pakaba, kuri buvo u\xc5\xbedrausta 1994-\xc5\xb3j\xc5\xb3 sezone. Laim\xc4\x97j\xc4\x99s su Lotus 1987 m. Monako Grand Prix, Senna buvo pirmas ir paskutinis, laim\xc4\x97j\xc4\x99s lenktynes bolidu su aktyvia pakaba._NEWLINE_Tai buvo paskutin\xc4\x97s lenktyn\xc4\x97s keturiskart pasaulio \xc4\x8dempionui Alain Prost. Senna buvo pertek\xc4\x99s emocij\xc5\xb3, kai su\xc5\xbeinojo, kad didysis jo var\xc5\xbeovas palieka F1, kad net apkabino Prost\xc4\x85 podiumo vir\xc5\xa1uje. (Prosto sutartis su Williams draud\xc4\x97 Sennai prisijungti prie komandos, ta\xc4\x8diau ji baig\xc4\x97si art\xc4\x97jan\xc4\x8diame sezone, taigi Prostas nusprend\xc4\x97 geriau pasitraukti, nei lenktyniauti kartu su Senna.) Riccardo Patrese taip pat pasitrauk\xc4\x97 i\xc5\xa1 Formul\xc4\x97s 1, kuris dalyvavo 256-iose Grands Prix: rekordas buvo pagerintas Rubens Barrichello tik po 15 met\xc5\xb3._NEWLINE_Po \xc5\xa1i\xc5\xb3 lenktyni\xc5\xb3 baig\xc4\x97si Canon r\xc4\x97mimo sutartis su Williams komanda, taip pat ir Camel su Benetton.'